**Nyereményjáték szabályzat**

Az Sz. Variáns Csomagolástechnikai Kft. (székhelye: 4030 Debrecen, Vikár Béla utca 4. B. ép.) a továbbiakban: „Szervező”, nyereményjátékot (a továbbiakban „Játék” vagy „Nyereményjáték”) szervez.

Tájékoztatjuk, hogy a Nyereményjáték nem áll kapcsolatban a Facebookkal, azt a Facebook semmilyen módon nem szponzorálja, támogatja vagy szervezi, nem hagyja jóvá, így a Facebook-ot a Nyereményjátékból eredően, vagy azzal kapcsolatban felelősség semmilyen tekintetben nem terheli, panaszkezelésre nem köteles és nem is jogosult. A Nyereményjáték tartalmáért kizárólag a Szervező felelős. A nyereményjátékban való részvétel kizárólag a jelen szabályzatban foglalt feltételekkel lehetséges.

A Nyereményjátékban való részvétellel a Résztvevő kifejezetten elfogadja a jelen részvételi feltételeket.

**1. A játék időtartama**

A nyereményjátékban részt venni 2024. 10. 10. 15:00 – 2024. 10.20. 15:00-ig lehetséges. A sorsolásra 2024. 10. 21-én, 15:00 órakor kerül sor az Sz. Variáns Facebook oldalán. (<https://hu-hu.facebook.com/szvarians/>)

**2. A játék menete**

A Nyereményjáték az Sz. Variáns Facebook oldalán zajlik. A játékra jelentkezni a fent megjelölt Facebook oldalon, 2024. 10. 10. napján 15:00-kor megjelenő posztban közzétett kérdés megválaszolásával lehetséges. A Szervező a játék lejárta után 3 db ajándékot sorsol ki a résztvevők között. A nyertesek, véletlenszerű sorsolással lesznek kiválasztva azok közül, akik a játék összes lépését teljesítették, a nyereményjáték végétől (2024. 10. 20. 15:00 óra) számított 7 munkanapon belül. A Szervező a nyertesek nevét saját Facebook oldalán teszi közzé, és üzenetben értesíti őket a saját fiókján keresztül a sorsolást követő 7 munkanapon belül. Az értesítést követően a nyertesnek a nyeremény átadására postai úton kerül sor. A nyertes Játékos köteles együttműködni annak érdekében, hogy a nyeremény postázására legkésőbb a sorsolást követő 90 napon belül sor kerüljön. Ha ezen együttműködési kötelezettségének a nyertes nem tesz eleget, és így a nyeremény időben való átadása meghiúsul, úgy ezen körülmény a Szervező terhére nem értékelhető. A Szervező a nyeremény postázásának lehetőségét ezen határidőn belül tudja biztosítani. Ha nem történik meg az adatszolgáltatás, akkor a nyertes Résztvevő elveszíti a jogosultságát a nyereményre, és az eredeti sorsolás szempontjai szerint a Szervező pótnyertes Résztvevőt sorsol helyette, akire ugyanazok a feltételek vonatkoznak, mint az eredeti nyertes Résztvevőre.

A játék nyereményei:

* 3 db óriás Stühmer szaloncukor válogatás

(Egy nyertes, csak 1 db szaloncukor válogatást nyerhet.)

**3. Részvételi jogosultság**

Részvételre jogosult valamennyi, Magyarországon lakcímmel, valamint érvényes személyazonosító igazolvánnyal rendelkező természetes személy, aki a részvétel időpontjában betöltötte a 18. életévét és érvényes Facebook felhasználói fiókkal rendelkezik. A nyeremény nem átruházható és nem váltható pénzre! A nyertest a nyereménnyel kapcsolatosan nem terheli személyi jövedelemadófizetési kötelezettség.

A Szervező a nyeremény átadásáig kizárhatja a Játékból azt a beküldőt, aki nem felel meg a jelen szabályzatban írt személyi és alaki feltételeknek, akinek a nyereményt azért nem lehet postázni, mert az általa feltüntetett személyes adatok nem valósak, vagy tévesek, vagy résztvevő bármely egyéb okból nem felel meg a jelen szabályzat feltételeinek. A téves vagy szándékosan valótlan adatszolgáltatásból eredően a Szervezőt felelősség nem terheli.

**4. A jogi út igénybevétele**

A Résztvevő és a Szervező közötti esetleges jogviták elbírálására a Szervező székhelye szerint illetékes, hatáskörrel rendelkező bíróság jogosult.

**5. Egyéb rendelkezések**

A Szervező fenntartja továbbá a jogot arra, hogy a részvételi feltételeket bármikor előzetes bejelentés és külön értesítés nélkül megváltoztassa, amennyiben ez jogi vagy objektív okokból szükséges. A Szervező viseli a nyeremény átadásával és átvételével kapcsolatos valamennyi közterhet, ideértve a jogszabály alapján egyébként közvetlenül a nyertes Résztvevő által bevallandó és fizetendő közterhet is. Amennyiben a jelen rendelkezések egyes részei érvénytelenek, vagy érvénytelenné válnak, ez a körülmény a többi rendelkezés érvényességét nem érinti. Ezek helyébe egy jogilag megfelelő szabályozás lép, amely az érvénytelen rendelkezések céljának leginkább megfelel.

**6. Adatkezelési szabályok**

Az Sz. Variáns Csomagolástechnikai Kft. adatkezelési szabályzata itt olvasható: <https://szvarians.hu/adatvedelmi-tajekoztato/>

Tájékoztatjuk, hogy a Nyereményjátékban való részvétellel Ön hozzájárul ahhoz, hogy az Sz. Variáns Csomagolástechnikai Kft., mint adatkezelő az Ön nevét és Facebook profilját, mint személyes adatait kezelje.

Nyereményjátékban való részvétellel kapcsolatos adatkezelés:

Adatkezelés célja: Nyereményjátékban való részvétel.

Kezelt adatok köre: név, e-mail cím, telefonszám, Facebook profil.

Adatkezelés jogalapja: GDPR 6. cikk (1) bekezdés a) pont szerinti érintett hozzájárulása.

Adatkezelés időtartama: adatkezelő a személyes adatokat törli, amennyiben írásban a Játékos jelzi a Szervező felé.

A nyertes résztvevők személyes adatainak kezelése:

Adatkezelés célja: nyeremény eljuttatása a nyertes részére.

Kezelt adatok köre: név, telefonszám, e-mail cím, lakcím.

Adatkezelés jogalapja: GDPR 6. cikk (1) bekezdés a) pont szerinti érintett hozzájárulása.

Adatkezelés időtartama: adatkezelő a személyes adatokat törli, amennyiben írásban a Játékos jelzi a Szervező felé.

Tájékoztatjuk, hogy a Nyereményjátékban való részvétellel Ön hozzájárul ahhoz, hogy az Sz. Variáns Csomagolástechnikai Kft., mint adatkezelő az Ön nevét és Facebook profilját, mint személyes adatait kezelje.

A Résztvevő téves adatszolgáltatásából eredően a Szervezőt felelősség nem terheli. A Résztvevő a tájékoztatáshoz, adatainak törléséhez, helyesbítéséhez, az adatai kezelése elleni tiltakozáshoz és a kezelt adatok korlátozásához való jogát a vonatkozó jogszabályi rendelkezések szerint gyakorolhatja.

A Játékos az adatkezeléssel összefüggő panaszok, illetve jogainak megsértése esetén jogosult a Nemzeti Adatvédelmi és Információszabadság Hatóság (címe: 1055 Budapest, Falk Miksa utca 9-11.; telefonszám: +36 (1) 391-1400; honlapcím: www.naih.hu; e-mail cím: ugyfelszolgalat@naih.hu) vizsgálatát kezdeményezni, illetve az érintett lakóhelye szerint illetékes törvényszék előtt pert indítani.

Az adatkezelő az adatkezelés során a vonatkozó jogszabályi előírások betartásával járnak el.

Az Adatkezelő (Szervező) gondoskodik a Játékosok személyes adatainak biztonságáról és megteszi azokat a technikai és szervezési intézkedéseket, valamint kialakítja azokat az eljárási szabályokat, amelyek a Résztvevők személyes adatai megfelelő védelmének biztosításához szükségesek. Az Adatkezelő a személyes adatokat bizalmasan kezeli. Adatkezelési alapelvei összhangban vannak az adatvédelemmel kapcsolatos hatályos jogszabályokkal. Tekintettel, hogy az adatkezelés hozzájáruláson alapul, a már megvalósult adatkezelés jogszerűségének megkérdőjelezése nélkül a jövőre nézve a hozzájárulást bármikor visszavonhatja. A Résztvevő tudomásul veszi, hogy a Játékból való kizáráshoz vezet, ha a Játék lebonyolításához szükséges adatok törlését a nyeremény átadása előtt kérelmezi.

Debrecen, 2024. október 10.